Traditional & Folk Songs with lyrics & midi music www.traditionalmusic.co.uk 
Bonie Lesley 
Bonie Lesley (Robert Burns) 
O, Saw ye bonie Lesley, As she gaed o'er the Border? She's gane, like Alexander, To spread her conquests farther! 
To see her is to love her, And love but her for ever; For Nature made her what she is, And never made anither! 
Thou airt a queen, fair LesleyThy subjects, we before thee! Thou art divine, fair LesleyThe hearts o' men adore thee. 
The Deil he could na skaith thee, Or aught that wad belang thee, He'd look into thy bonie face, And say:-'I canna wrang thee!' 
The Powers aboon will tent thee, Misfortune sha'na steer thee: Thou'rt like themsels sae lovely,
 That ill they'll ne'er let near thee 
Return again, fair Lesley, Return to Caledonie! That we may brag we hae a lass There's nane again sae bonie. 
Tune: The Colliers Dochter (339) ARB